Clan Douglas

**Clan Douglas**, referred tae as ***The Hoose o Douglas*** an aw, is an auncient Scots clan frae the Scots Lawlands takin its name frae Douglas, Sooth Lanrikshire, an thence spreidin oottthrou the Scots Borderland, Angus, Lothian an ayont. The clan disnae currently hae a chief, an is considert tae be ae airmigerous clan.

The Douglases wur ance the maist pouerful faimily in Scotland. The pouerful Douglas chiefs haudit the titles o the Earl o Douglas (Black Douglas), Earl o Angus (Red Douglas) an at ae pynt the Earl o Morton.

Mony Douglases mairit intae Scots an ither European royal an noble hooses, therebi ensurin Douglas pouer athin Scotland, as a result o thair accumulatit wealth.

The faimily's oreeginal seat wis Douglas Castle in Lanrikshire, but thay spread tae mony properties ootthrou Scotland.

Thare ar mony members o the Douglas Clan buiriet throuoot the warld, sic as the Abbey o Saint-Germain-des-Prés in Paris, an at Melrose Abbey. Aiblins maist notable o aw is at St Bride's Kirk in Douglas. Dedicatit tae St Bride, the patron saunt o the Douglas, it haulds the mausolea o mony distinguished Douglases, includin that o the Good Sir James Douglas.

## History
### Oreegins o the clan

Accordin tae tradeetion the Douglases teuk thair name frae the Gaelic placename "Dubh glas" meanin "black-blue/green" (stream). Ae auld tradeetion is that the first chief o Clan Douglas wis Sholto Douglas that helpt the king o Scotland win a battle in the year 767. This is unsubstantiatit.

The true progenitor o Clan Douglas wis amsist certainly "Theobaldus Flammatius" (Theobald the Flemming), that wis gien in 1147 the launds near Douglas Water in Lanrikshire in return fur services fur the Abbot o Kelso.

Awtho the Douglases wur first recordit in the 1170s, the Douglas faimily names consistit o Arkenbald an Freskin, an wur undoubtedly relatit tae the Clan Murray, an tae be o Flemish oreegin. The Clan Murray wur descendit frae a Flemish knight cried Freskin. Tho the Flemish oreegin o the Douglases isnae undisputit, it is aften claimt that the Douglases wur descendit frae a Flemish knight that wis grantit launds on the Douglas Water bi the Abbot o Kelso, that held the barony an lordship o Holydean. Housomeivver this is disputie, it haes been claimed that the launds that wis grantit tae this knight wisnae the launds that the Douglas faimily came frae.

In 1179 William Douglas wis Lord o Douglas an it seems likely that he wis Theobald the Flemming's son an the first tae tak the surname Douglas.

### Wars o Scots Unthirldom

Durin the Wars o Scots Unthirldom, Sir William Douglas the Hardy, Lord o Douglas wis govrenor o Berwick-upon-Tweed whan the toun an Berwick Castle wur besieged bi the forces o Edward I o Ingland. Douglas wis captured an wis released efter he haed agreed tae accept the claim o the Inglis king tae be owerlaird o Scotland. He subsequently jynt William Wallace in fechtin for Scots unthirldom, but wis captured an taken tae Ingland, whaur he dee'd in 1298, a preesoner in the Touer o Lunnon.

#### The "Good" Sir James Douglas or "Black Douglas"
William Le Hardi's son, James Douglas, "The Good Sir James", wis the first tae tak the epithet "Black". Douglas wis set tae share in Bruce's early misfortunes, bein present at the defeats at Methven an Dalrigh. But for baith men thir setbacks wur tae provide a valuable lesson in tactics: limitations in baith resoorces an equipment meant that the Scots wad aye be at a disadvantage in conventional Medieval warfare. 

Bi the time the war wis renewed in the ware o 1307 thay haed learnt the value o guerrilla warfare – kent at the time as 'secret war' – uisin fast movin, lichtly equipped an agile forces tae maximum effect against an enemy aften locked in tae static defensive poseetions. Sir James Douglas recaptured Roxburgh Castle frae the Inglis in 1313. Sir James Douglas wis made a knight banneret, a heich honour, on the field an commandit a wing o the airmy at the Battle o Bannockburn in 1314.

James wis cried "The Black Douglas" bi the Inglis for his daurk deeds in Inglis een, becomin the Bogeyman o a Northren Inglis lullaby *"Hush ye, hush ye, little pet ye. Hush ye, hush ye, do no fret ye. The Black Douglas shall no get ye."*  Thare ar forby unsubstantiated theories that this wis acause o his colourin an complexion, this is tenuous, Douglas ae appears in Inglis record as "The Black", in Scots' chronicles he is amaist aye referred tae as "The Guid" or "The Good". Later Douglas Lords teuk the moniker o thair revered forebear in the same wey that thay attached Bruce's Hert tae thair Coat o Airms, tae strike fear intae the hearts o thair enemies an exhibit the prowess o thair race.

#### Crusader

King Robert the Bruce haed requestit that Douglas, latterly his maist esteemed companion in arms, should cairy his hert tae the Holy Land, as atonement for the murder o John III Comyn. Douglas an his knights haed been invitit tae jyne the forces o Alfonso XI o Castile, Edward III o Ingland's cousin bi his mither Queen Isabella, tae fecht against the Moors in 1330 at the siege o Teba. Douglas wis killed as he led a cavalry charge against the enemy while outnumbered an cut off frae the main Christian force; Alfonso kept his airmy back frae the attack; likely in some arrangement wi his cousin Edward who coud niver beat the Douglas in combat. The casket containin the hert o the Bruce wis recovered an returned tae Scotland, tae be interred at Melrose Abbey. Douglas' bones wur boiled an returned tae Scotland; his embalmed hert wis recently recovered in the Douglas vaults at the Kirk o St Bride but his bones ar no in the stane vault lyin unner his effigy an thay hae yet tae be locatit.

#### Sir Archibald Douglas, Guardian o the Realm

The Scots airmy that focht an lost the Battle o Halidon Hill in 1333 wis led bi James' yungest brither who haed been electit Regent o Scotland in late Mairch o 1333. Sir Archibald Douglas haes been badly treatit bi some historians; frequently misidentifyin this Douglas warrior as the Tyneman or loser when the moniker wis intendit for a later less fortunate but equally warlike Archibald. He wis mentioned in Barbour's *The Brus* for his great victory durin the Weardale Campaign; leadin the Scots airmy further sooth intae Coonty Durham he devastatit the lands an teuk muckle booty frae Darlington an ither nearby touns an veelages.

Sir James 'The Good' Douglas' naitural son William succeedit tae the title as Lord o Douglas but mey no hae completit his title tae the estates, possibly acause he might hae been unnerage. He dee'd at Battle o Halidon Hill wi his uncle, Sir Archibald Douglas. James' younger brither, Hugh the Dull, Lord o Douglas, a Canon servin the See o Glasgae an held a Prebendary at Roxburgh became Lord Douglas in 1342; Hugh o Douglas resigned his title tae his nephew, the yungest survivin son o the Regent Archibald, William Lord o Douglas who wis tae become the first Earl. The First Earl's legitimate son James Douglas, 2nt Earl o Douglas succeedit him. His illegitimate son bi Margaret Stewart, 4t Coontess o Angus wis George Douglas, 1st Earl o Angus, who wis the progenitor o the Earls o Angus kent as the "Red Douglases".

The prestige o the faimily wis greatly increased when James Douglas's great nephew, James Douglas, 2nt Earl o Douglas mairit a House o Stuart princess. In 1388 at the Battle o Otterburn he wis instrumental tae the Scots' victory, but wis killed durin the feghtin. Leavin nae legitimate heir, his titles passed tae the illegitimate son o his great uncle.

### 15t Century

#### Wars with Ingland
Archibald Douglas, 3rd Earl o Douglas did muckle tae consolidate the faimily's pouer an influence. He successfully defendit Edinburgh Castle against Henry IV o Ingland in 1400 but dee'd the follaein year.

His son, Archibald Douglas, 4t Earl o Douglas, marriet the dochter o Robert III o Scotland. The fowert Earl focht against King Henry IV o Ingland at the Battle o Shrewsbury in 1403, whaur he wis taken preesoner. He became a general in Joan o Arc's airmy an continued the fecht against the Inglis. He wis rewardit for his efforts wi the Duchy o Touraine.

In 1406, wi the daith o the king, the 4t Earl o Douglas became ane o the cooncil o regents tae rule Scotland durin the childhood o James I o Scotland. In 1412 the 4t Earl haed visitit Paris, when he entered intae a personal alliance wi John the Fearless, Duke o Burgundy, an in 1423 he commandit a contingent f 10,000 Scots sent tae the aid o Charles VII o Fraunce against the Inglis. He wis made lieutenant-general in the French airmy, an received the title Duke o Touraine, wi remainder tae his heirs-male, on 19 Aprile 1424. The newly creatit French duke wis defeatit an slain at Battle o Verneuil on 17 August 1424, alang wi his seicont son, James, an son-in-law John Stewart, 2nt Earl o Buchan.

#### Murder o the Douglas chiefs at Edinburgh Castle

The Douglases became sae pouerful that bi the early fifteent century thay wur seen as a threat tae the stability o the naition. In 1440 the young William Douglas, 6t Earl o Douglas an his brither wur invitit tae dine wi the ten year-auld King James II o Scotland. The dinner wis organised bi Sir William Crichton o Clan Crichton. Kent as the **Black Bull Dinner**, a black bull's heid, the seembol o daith, wis brocht in. Efter the dinner the Douglas chiefs wur dragged oot tae Castle Hill, gien a mock trial an beheadit. The Clan Douglas then laid siege tae Edinburgh Castle. Crichton perceivin the danger surrendered the castle tae the King an wis raised tae the title o Lord Crichton. It is still unclear exactly who else wis ultimately responsible, tho it is thocht Crichton, Livingstone an Buchan as likely candidates.

#### Clan Conflicts

In 1448 Hugh Douglas, Earl o Ormond held command alang wi John Wallace o Clan Wallace when he led a Scots force tae victory against an Inglis airmy at the Battle o Sark in 1448.

The king gae the Earl o Atholl's confiscatit lands o Strathbogie tae Clan Gordon. The castle thare became kent as Huntly, a reminder o the Gordons' Berwickshire lands. Sir Alexander Gordon wis creatit Earl o Huntly in 1449. At this time the king wis at enmity wi the pouerful Clan Douglas. The Gordons stood on the king's side, an wi thair men involved in the sooth o the kintra. The Earl o Moray wis a relation an ally o the Douglases. He an the Douglases teuk the opportunity tae sack the Gordon lands, settin Huntly Castle ablaze. Housomeivver the Gordons returned an quickly destroyed thair enemies. Awtho the castle wis burned tae the grund, a grander castle wis biggit in its place.

The Douglases haed a lang feud wi Clan Colville. Sir Richard Colville haed killed the Laird o Auchinleck who wis an ally o the Douglases. Tae avenge this murther the Douglases attacked the Colvilles in thair castle, whaur mony wur killed. The Douglases levelled the Colville's castle an put thair men tae the swuird. William Douglas, 8t Earl o Douglas personally executit Richard Colville.

#### Murder o the Douglas chiefs at Stirling Castle

The strength o the Douglases made it impossible for James II o Scotland tae rule freely.  Efter fruitless feudin wi the Douglases the King invitit William Douglas, 8t Earl o Douglas tae Stirling Castle in 1452 unner the promise o safe conduct, but then the King accused the Earl o conspiracy in his dealings wi the Yorkists in Ingland an throu a pact made atween Douglas, the Earl o Crawford an the Lord o the Isles. Upon Douglas' refusal tae repudiate the pact an reaffirm his lealtie tae James II, the King drew his dagger an stabbed Douglas in the throat. The story goes that the King's Captain o the Guard then finished off the Earl wi a pole axe. The body wis thrown frae the windae intae a gairden belaw, whaur it wis later gien burial. A stained gless windae bearin the Douglas Arms nou owerluiks "Douglas Garden", the spot whaur the Earl is said tae hae fallen.

#### Feud wi the Stewart royal family

In 1455 James Douglas, 9t Earl o Douglas rebelled against the king but his forces wur defeatit at the Battle o Arkinholm bi the king's forces who wur commandit bi the Reid Douglas, Earl o Angus. This brocht an end tae the Black Douglases. Efter the battle an act o parliament gae the Earl o Angus the lordship o Douglas wi the oreeginal possessions o his ancestors in Douglasdale. The 9t earl wis later defeatit bi the forces o King James III o Scotland at the Battle o Lochmaben Fair in 1484.

### 16t Century Conflicts

In 1513, thare wis a strang Douglas contingent at the Battle o Flodden Field, whaur twa o Archibald Douglas, 5th Earl o Angus's (Red Douglas's) sons wur killed alang wi 200 men o the Clan Douglas.

A dispute occurred in 1530, when Sir Robert Charteris, the 8t Laird an chief o Clan Charteris focht a duel wi Sir James Douglas o Drumlanrig in what wis said tae hae been ane o the last great chivalric contests. It wis focht wi aw the observance o a medieval tournament wi heralds an the king himsel watchin frae the castle walls. The joust wis apparently focht wi sic fury that Charteris' swurd wis brakken an the king haed tae send his men-at-arms tae pairt the combatants.

Archibald Douglas, 6t Earl o Angus held the post o Lord Chancellor an became guardian o James V o Scotland bi marryin his widowed mither, Margaret Tudor, wi whom he haed a dochter, Margaret Douglas, mither o Henry Stuart, Lord Darnley. In 1545, Angus led his forces tae victory at the Battle o Ancrum Moor whaur thay defeatit the Inglis airmy durin the Rough Wooing, an he wis present at the defeat in 1547 at the Battle o Pinkie Cleugh.

James Douglas, 4t Earl o Morton, nephew o the 6t Earl o Angus, wis a bitter enemy o Mary, Queen o Scots. He wis ane o the murderers o the queen's secretary David Rizzio an wis hivily implicatit in the murther o her seicont husband Lord Darnley. As regent, he wis brutal in crushin factions still lyal tae Mary, housomeivver, he wis accused o complicity in the murther o Darnley an wis executit in 1581.

### 17t century & the Bishops' War

Durin the Wars o the Three Kinricks, William Douglas, 11t Earl o Angus, a Catholic, wis a supporter o Charles I o Scotland. In 1633, he wis creatit Marquess o Douglas. Followin the Battle o Kilsyth in 1645, he jynt James Graham, 1st Marquess o Montrose, an wis present when Royalist forces focht Covenanter cavalry at the Battle o Philiphaugh whaur he barely escaped wi his life. Follaein Cromwell's victory, he wis able tae mak peace an wis fined £1,000.

In 1660, William Douglas, the brither o the seicont Marquess o Douglas became, throu marriage, the Duke o Hamilton. Eventually, the titles o Marquess o Douglas, Earl o Angus, an several others devolved tae the Dukes o Hamilton an the heir o that hoose is aaways styled 'Marquess o Douglas an Clydesdale'. The Douglas an Hamilton lines became Douglas-Hamilton an, unner Scots law, ar barred frae inheritin the title o chief o Clan Douglas due tae the hyphenatit surname. This similarly applies tae the Douglas-Home faimily who jynt thair surnames in the aichteent century.

In 1689, James Douglas, Earl o Angus raised the Cameronian regiment (Earl o Angus's regiment) Awtho greatly outnumbered, the regiment managed tae defeat a lairger Jacobite force at the Battle o Dunkeld. The regiment wis victorious unner the command o Captain George Munro o Auchinbowie.

### 18t century & the Jacobite risins

In 1703 the Marquisate o Douglas wis elevatit tae a Dukedom, housomeivver, in the late 17t century, mair politeecal pouer wis wieldit bi the Douglases o Drumlanrig, in Dumfriesshire who ar descendit frae the Black Douglases an aw. The Douglases o Drumlanrig haed become Earl o Queensberry in 1633, Marquises in 1682 an Dukes in 1684. The manoeuvres o James Douglas, 2nt Duke o Queensberry, contributit tae the Union o 1707.

Later, in the 18t century, durin the Jacobite Uprisings, the Douglases continued thair support for the Breetish govrenment. The Duke o Douglas led the volunteer horse durin the Battle o Sheriffmuir in 1715. At that fecht wis the Duke's young cousin an aw, Archibald Douglas, 2nt Earl o Forfar, colonel o the 3rd Regiment o fit, an who dee'd o wounds taken thare shortly efterwards. Douglas Castle wis burnt bi the Hieland armies o Bonnie Prince Charlie in the 1745 uprisin. Douglas Castle wis again burnt doun in 1755, an the Duke commenced wirk on a new edifice designed bi Robert Adam. Biggin wirk ceased on the Duke's daith in 1761, an wi it his Dukedom became extinct. The Marquisate o Douglas, an Earldom o Angus devolved tae James Hamilton, 7t Duke o Hamilton, the senior male line descendant o the 2nt Marquis o Douglas, his great-great-great grandfaither.

## References


## Freemit airtins
* Clan Douglas Society o North Americae
* Douglas Family Site, Brief Historical Account 
* Douglas History The Douglas Archives - a compendium o historical notes an biographies.